2.

Uued avaliku teenuse osutamise kohustused on järgmised: 2.1. Lendude minimaalse sageduse osas Teenust tuleb osutada aastaringselt, arvestades järgmisi minimaalseid lennusagedusi: Cayenne'i ja Maripasoula vahel Kaks igapäevast edasi-tagasi lendu; Cayenne'i ja Saüli vahel Üks igapäevane edasi-tagasi lend; Cayenne'i ja Saint-Georges-de-l'Oyapocki vahel Üks edasi-tagasi lend igal esmaspäeval, kolmapäeval, reedel ja pühapäeval; Cayenne'i ja Grand-Santi vahel (Saint-Laurent-du-Maroni kaudu) Üks igapäevane edasi-tagasi lend. 2.2. Pakutavate veomahtude osas Kõigil neljal liinil peab pakutavate istekohtade minimaalne arv vastama lennuliikluse vajadustele. Igal juhul ei tohi pakutavate istekohtade arv ja veetavad kaubakogused olla väiksemad kui: Cayenne'i ja Maripasoula vahel — 33 000 istekohta aastas — 440 tonni kaupa aastas Cayenne'i ja Saüli vahel — 8 000 istekohta aastas — 100 tonni kaupa aastas Cayenne'i ja Saint-Georges-de-l'Oyapocki vahel — 5 000 istekohta aastas Ühelt poolt Cayenne'i ja Saint-Laurent-du-Maroni, teiselt poolt Grand-Santi vahel — 8 000 istekohta aastas — 300 tonni kaupa aastas Ülalnimetatud minimaalseid pakutavate istekohtade arve tuleb mõista mõlema suuna reisilendudel ja Cayenne'ist ning Saint-Laurent-du-Maronist lähtuvatel kaubalendudel pakutavate istekohtade arvude summana, sealjuures ei hõlma esitatud veetava kauba kogused reisijate isiklikku pagasit. 2.3. Reisijate piletihindade osas: Kõikidel lendudel tuleb arvulise piiranguta võimaldada “põhitariifiga” pileteid ja “sooduspileteid”. Sooduspileti kasutamise õigus on reisijatel, kes esitavad püsielaniku kaardi, mis tõendab nende püsivat elamist vähemalt kuue kuu ja ühe päeva jooksul aastas selles kommuunis (Maripasoula, Saül, Saint-Georges-de-l'Oyapock või Grand-Santi), kust lähtuvale ja/või kuhu suunduvale lennule soodushinnaga piletit soovitakse. Maksimaalsed piletihinnad on järgmised: Liin Ühe suuna “põhitariifiga” pileti hind, maksudeta Ühe suuna “sooduspileti” hind, maksudeta Cayenne – Maripasoula 58,20 eurot 35,75 eurot Cayenne – Saül 42,60 eurot 26,20 eurot Cayenne – Saint-Georges-de-l'Oyapock 42,60 eurot 26,20 eurot Cayenne – Grand-Santi 58,20 eurot 35,75 eurot Grand-Santi – Saint-Laurent-du-Maroni 42,60 eurot 26,20 eurot Esitatud piletihindade osas ei ole arvestatud riigi, kohalike omavalitsuste ja lennujaama ametivõimude poolt kehtestatud maksusid ja lisatasusid, mis peavad olema esitatud reisidokumendil. 2.4. Kaubaveo hindade osas Kaubaveo hinnad (eurodes ühe kilogrammi kohta) ei või erinevate kaubaliikide osas olla kõrgemad alljärgnevas hindade tabelis esitatud väärtustest: Toidukaupade vedu Üldkaupade vedu Reisijate pagasi vedu Kommuunidest lähtuv põllu-majanduslike toidukaupade vedu Esmatarbe-kaubad Tavalised kaubad Cayenne – Maripasoula 0,67eurot 0,84 eurot 0,97 eurot 1,49 eurot 0,42 eurot Cayenne – Saül 0,48eurot 0,61 eurot 0,76 eurot 1,22 eurot 0,30eurot Cayenne – Grand-Santi 0,67 eurot 0,84 eurot 0,97eurot 1,49eurot 0,42 eurot Grand-Santi – Saint-Laurent-du-Maroni 0,48 eurot 0,61eurot 0,76 eurot 1,22 eurot 0,30eurot Esmatarbeliste toidukaupade vedu hõlmab tooteid, mis on loetletud riigiteenistuste poolt majandusteabe valdkonnas üldotstarbelise dokumendina koostatud nimekirjas (esitatud käesoleva dokumendi lisas). Maksimaalseid veohindu on võimalik jaehindade indeksi alusel iga kaheteistkümne kuu pikkuse perioodi kohta tehtava hinnangu alusel iga-aastaselt üle vaadata. Nimetatud ülevaatamisest teavitatakse lennuliine teenindavaid lennuettevõtjaid kirja teel üheksakümmend päeva enne muudatuste tegelikku rakendamist. 2.5. Teenuse kvaliteedi osas Kauba transportijal peab olema võimalus kõikide jahutatud ja külmutatud kaupade ladustamiseks jahutussüsteemiga varustatud ruumis. 2.6. Teenuse järjepidevuse osas Välja arvatud vääramatu jõu korral, ei või otseselt lennuettevõtjast tulenevatel põhjustel tühistatud lendude arv ületada 3 % ettenähtud lendude arvust. Vastavalt ülalnimetatud määruse (EMÜ) nr 2408/92 artikli 4 lõike 1 punktile c peab lennuettevõtja, kes soovib teenindada mõnda nimetatud liinidest, tagama lennuteenuse osutamise vähemalt kaheteistkümne järjestikuse kuu jooksul. Lennuettevõtja võib teenuse osutamise lõpetada vaid juhul, kui ta teatab sellest vähemalt kuus kuud ette. Ühenduse lennuettevõtjad on teadlikud, et ülaltoodud avaliku teenindamise kohustuste mittetundmine võib kaasa tuua halduskorras kohaldatavaid ja/või kohtulikke karistusi.